
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 142
                                                              din 31 august 2017
                        privind prelungirea unor contracte de închiriere, încheiate cu persoane juridice  

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22.011/17.08.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având  în vedere cererea formulată de domnul Mureșan Adrian Florin, în calitate de reprezentant legal al S.C. DALIS IMPEX S.R.L., înregistrată la Municipiul Sighișoara sub nr. 21.377/08.08.2017, cu referire la prelungirea contractului de închiriere nr. 77/2012, având ca obiect terenul în suprafață indiviză de 556 mp., aferent apartamentelor nr. 2 și nr. 5, proprietatea societății, situat în Municipiul Sighișoara, str. Viilor, nr. 4, a cărui termen va expira la data de 31.08.2017;

Având  în vedere cererea formulată de doamna Halmen Anemarie, în calitate de reprezentant legal al S.C. VOBISCUM S.R.L., înregistrată la Municipiul Sighișoara sub nr. 21.392/08.08.2017, cu referire la prelungirea contractului de închiriere nr. 76/2012, având ca obiect terenul în suprafață indiviză de 385 mp., aferent apartamentelor nr. 3 și nr. 6, proprietatea societății, situat în Municipiul Sighișoara, str. Viilor, nr. 4, a cărui termen va expira la data de 31.08.2017;

Având în vedere clauza din contractele de închiriere, al căror termen va expira la data de 31.08.2017, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului,  înregistrat cu nr. 22.010/17.08.2017, prin care se propune prelungirea unor contracte de închiriere, încheiate cu persoane juridice, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a  art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

       H O T Ă R Ă Ş T E:

Art. 1. (1) Se aprobă prelungirea contractului de închiriere nr. 77/2012, încheiat cu S.C. DALIS IMPEX S.R.L., având ca obiect terenul în suprafață indiviză de 556 mp., din suprafața totală de 1509 mp. teren curți - construcții, situat în Municipiul Sighișoara, str. Viilor, nr. 4, înscris în C.F. nr. 51956 (nr. C.F. vechi 6683/5, nr. cad. vechi imobil 628/5, nr. top. vechi imobil 3585/1/1/c/5), sub nr. cad. 51956, cu destinația de teren curți – construcții, aferent apartamentelor nr. 2 și nr. 5, proprietatea chiriașului S.C. DALIS IMPEX S.R.L., a cărui termen va expira la data de 31.08.2017.

(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 76/2012, încheiat cu S.C. VOBISCUM S.R.L., având ca obiect terenul în suprafață indiviză de 385 mp., din suprafața totală de 1509 mp. teren curți - construcții, situat în Municipiul Sighișoara, str. Viilor, nr. 4, înscris în C.F. nr. 51956 (nr. C.F. vechi 6683/5, nr. cad. vechi imobil 628/5, nr. top. vechi imobil 3585/1/1/c/5), sub nr. cad. 51956, cu destinația de teren curți – construcții, aferent apartamentelor nr. 3 și nr. 6, proprietatea chiriașului S.C. VOBISCUM S.R.L., a cărui termen va expira la data de 31.08.2017.

(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 3. Prelungirea contractelor de închiriere amintite la art. 1 și art. 2 din prezenta hotărâre, se va face numai dacă societățile comerciale menționate nu au debite restante faţă de Municipiul Sighişoara, la data încheierii contractului.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. S.C. DALIS IMPEX S.R.L.;
  1 ex. S.C. VOBISCUM S.R.L.

12 ex. 

B.A.
